κρισις περι χωρας μεσσανιοις και λακεδαιμονιο[ις]. πρεσβευταν παραγενομενων παρα τας πολιος τωμ μεσσανιων μηνοδωρου του διονυσιου απολλωνιδα του νικανδρου χαρητιδα του δορκωνιδα και τα γραμματα αποδοντων εν οις διεσαφειτο ανανεωσαμενους ταν υπαρχουσαν συγγενειαν κα[ι] φιλιαν ταις πολεσι ποθ αυτας διαλεγεσθαι οπως επιχωρησει α πολις αναγραφημεν εις ολυμπιαν ταγ κρ[ι]σιν ταγ γενομεναν ται πολει αυτων ποτι ταμ πολιν των λακεδαιμονιων περι χωρας αποδοντων δε τωμ πρεσβευταν και επιστολαμ παρα μιλησιων εσφραγισμεναν περιεχουσαν ταν τε γεγε[ν]ημ[ενα]ν κρισιν διαλεγεντων δε και [τω]μ πρεσβευταν ακολ[ου]θως τοις γεγραμμενοις εδοξε τοις συνεδροις αποκρισιν δομεν διοτι ταν τε συγγενειαν και φιλιαν ταν υπαρχουσαν ποτι ταμ πολιν τωμ μεσσανιων ανανεουνται τε και επι πλειομ προαξοντι περι τε του επιχωρησαι αναγραφημεν εις ολυμπιαν ταγ κρισιν ταγ γεγενημεναν ται πολει αυτων ποτι ταμ πολιν των λακεδαιμονιων περι τας χωρας επι του δαμου του μιλησιων διοτι επιχωρουντι καθως α πολις τωμ μεσσανιων εγεγραφει και οι πρεσβευται παρεκαλεον επαινεσαι δε και τους πρεσβευτας επι τε ται ενδαμιαι και αναστροφαι αι πεποιηνται δομεν δε αυτοις και φιλονικον τον ταμιαν ξενια τα μεγιστα εκ των νομων καλεσαι δε αυτους και τους αρχοντας επι ταγ κοιναν εστιαν. μιλησιων οι πρυτανεις και οι ηιρημενοι επι τηι φυλακηι ηλειων τοις αρχουσι και τοις συνεδροις χαιρειν παραγενομενωμ προς ημας πρεσβευτων παρα μεσσηνιων μηνοδωρου του διονυσιου φιλοιτου του κρατιου και παρακαλουντων δουναι αυτοις αντιγραφον προς υμας της γεγενημενης κρισεως μεσσηνιοις τε και λακεδαιμονιοις κατα το δογμα της συγκλητου και της τε βουλης και του δημου συγχωρησαντων τα προδεδηλωμενα και επιταξαντων ημιν δουναι αυτοις τηγ κρισιν υπο[τ]αξαντες αυτην τηι επιστοληι εδωκαμεν τοις πρεσβευ[τ]αις οπως διακομισωσιν αυτημ προς υμας εσφραγισμε[νη]ν τηι [δημ]οσιαι σφραγιδι. επι στεφανηφορου ειρηνιου του ασκληπιαδο[υ] μηνος καλαμαιωνος δευτεραι ως δε ο στρατηγος [εγρα]ψε κοιντος καλιπορνιος γαιου υιος μηνος τεταρ[του και δεκα]του και ημεραι ενδεκατηι κατα σεληνην αφ η[ς ημερας το] δογμα εγενετο εκκλησια συνηχθη κυρια εν [τω θεα]τρωι εν τηι προειρημενηι ημεραι καθοτι λακ[εδαιμονι]οι και μεσσηνιοι συνωμολογησαντο και απ[ε]κληρωθη κριτηριον εκ παντος του δημου το μεγιστον εκ των νομων κριται εξακοσιοι και εισηχθη η κρισις κατα τε την επιστολην του προειρημενο[υ] στρατηγου και κατα το δογμα της συ[γκ]λητου π[--] επ αμφιλλο[για]ι ο[-]-[-]- [λ]ακεδαι[μον]ι[οι]ς τε κ[αι μεσσηνιοις οπο]τεροι ταυτην την χωραν κατειχ[ον οτε λευκιος] μομμιος υπατος η ανθυπατος [εν εκεινη τη επαρ]χειαι εγενετο οπως ουτοι ουτ[ως κατεχωσιν -----] ηιρηθη αυτοις το υδωρ προς τημ [----- επι μεν του] πρωτου λογου εκατεροις μετρη[ται μιλησιοι δεκα]πεντε επι δε του δευτερου λογου [μετρηται μιλησιοι] πεντε καθοτι και αυτοι ευδοκησαν [και λ]εξαντων προς την τηρησιν του υδατος παρα [μεν λ]ακεδαιμονιων ευδαμιδα του ευθυκλεος παρα δε με[σ]σηνιων νικωνος του νικωνος και ρηθεντων των λογων [υ]φ εκατερων εκριθη κατεισχησθαι η χωρα υπο μεσσ[η]νιων οτε λευκιος μομμιος υπατος η ανθυπατος [ε]ν εκεινηι τηι επαρχειαι εγενετο και οπως ουτ[οι] ουτως κατεχωσιν. των ψηφων αις εδοξεν κατεισ[χησθαι] η χωρα υπο μεσσηνιων και οπως ουτοι ουτω[ς κα]τεχωσιν πεντακοσιαι ογδοηκοντα τεσσαρες αις κατεισχησθαι υπο λακεδαιμονιω[ν] δεκαεξ.
Elis — Olympia — ca. 138 BC
 ca. 138 BC